Die dorp het soveel potensiaal en mens kan sien daar word 'n poging aangewend om die klein besighede te bevorder. Dis 'n jammerte dat die hoofpad deur die straat loop waar al die activity is. Sal 'n goeie idee wees om die verkeer te herlei en daardie deel 'n wandelpad te maak. En dan die bedelaars: genade daar is baie. Mens kan net eenvoudig nie vir almal gee nie!
Bo en behalwe die winkels in die dorp, moet die omgewing beter bemark word. Daar is b.v. 'n lekker fietsryroete na Fouriesburg, 'n staproete na die dam in die kloof, die uitlaat van die hoogland waterskema op pad na Bethlehem, kaas en ander plase in die omgewing, ens. Die ronddrentelende bedelende persone voor die winkels en in die strate het my geïrriteer en daar kan gerus 'n plan gemaak word om die atmosfeer 'n bietjie te verbeter deur die hulle te laat verwyder.
Clarens is 'n pragtige dorpie, maar soos baie ander kleiner dorpe, is die munisipale agteruitgang ook duidelik hier te sien, b.v. al die slaggate in die dorp se hoofstraat.
'n Fees van 'n plek. Dit was verrassend lekker dat meeste mense Afrikaans gepraat het! En die omgewing is pragtig!
Kyk, Clarens is geensins goedkoop nie. Maar die plek klim in 'n mens se hart en ons hou baie daarvan.
Jy kan nie Clarens net in een dag besoek en beleef nie, beplan beslis vir 2 - 3 dae om alles in die omgewing ook te besoek. Wonderlike voorreg gehad om die Clarens Castle ook te besoek. Wat 'n belewenis.